hotchpotch/miracl-hf-unified huggingface dataset:
Takapihan sankarit
Takapihan sankarit on suomalainen puolipitkä lastenelokuva vuodelta 1992. Se
perustuu Kaarlo Merimaan romaaneihin "Takapihan sankareita" (1931, tekijän uudistama laitos 1962) ja "Kräki-Kalle ja Limperi" (1961). Käsikirjoituksen laativat Antti Hietala ja Panu Pohjola, joka myös ohjasi elokuvan.
Esitetekstin mukaan Takapihan sankarit on ”impressio siitä hetkestä, kun lapsi tajuaa, että lapsuus on ohimenevää”. Käsikirjoittajat yhdistelivät elokuvaan episodeja Merimaan molemmista teoksista ja sijoittivat tapahtumat nimeltä mainitsemattomaan kaupunkiin sotien jälkeen. Puvustus ja lavastus viittaavat 1940- ja 1950-lukujen vaihteen puutalokaupunkiin. Kuvauspaikkoina olivat muun muassa Suomenlinna ja Ruiskumestarin talo Helsingin Kruununhaassa. "Takapihan sankarit" kuvattiin 16 millimetrin filmille alun perin televisioelokuvaksi, mutta otettiin myös teatterilevitykseen.
"Takapihan sankarit" sai ensi-iltansa Oulun kansainvälisen lasten- ja nuortenelokuvien festivaalin ohjelmistossa marraskuussa 1992 ja teatteriensi-iltansa Helsingin K13:ssa joulukuussa. Televisiossa se ensiesitettiin seuraavan vuoden helmikuussa Yle TV1 -kanavalla. Elokuvan ensi-ilta-arvioissa harmiteltiin, ettei episodimainen rakenne aivan tahdo pysyä esikoiselokuvaansa ohjaavan Pohjolan käsissä. Myös lapsinäyttelijöiden henkilöohjaus jätti monen mielestä toivomisen varaa. Katso-lehden Antti Lindqvist ja Helsingin Sanomien Petri Kemppinen mainitsivat parhaina näyttelijäsuorituksina Antti Rimmisen ja Mikko Reitalan roolityöt.
Peters
Peters on muun muassa seuraavien henkilöiden sukunimi:
RN Alpino (1909)
RN Alpino () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.
Alus tilattiin Genovasta Gio. Ansaldo & Co.:ltä. Sen köli laskettiin 4. joulukuuta 1905 ja alus laskettiin vesille 27. marraskuuta 1909. Alus liitettiin laivaston 1. huhtikuuta 1910.
Alus poistettiin alusluettelosta 1. kesäkuuta 1928.
RN Carabiniere (1909)
RN Carabiniere () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.
Alus tilattiin Genovasta Gio. Ansaldo & Co.:ltä. Sen köli laskettiin 7. marraskuuta 1905 ja alus laskettiin vesille 12. lokakuuta 1909. Alus liitettiin laivaston 26. tammikuuta 1910.
Alus poistettiin alusluettelosta 7. toukokuuta 1925.
RN Fuciliere (1909)
RN Fuciliere () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.
Alus tilattiin Genovasta Gio. Ansaldo & Co.:ltä. Sen köli laskettiin 28. lokakuuta 1905 ja alus laskettiin vesille 21. elokuuta 1909. Alus liitettiin laivaston 26. tammikuuta 1910.
Alus poistettiin alusluettelosta 15. joulukuuta 1932.
RN Pontiere (1910)
RN Pontiere () oli Italian kuninkaallisen laivaston Soldato-luokan hävittäjä, joka palveli ensimmäisessä maailmansodassa.
Alus tilattiin Genovasta Gio. Ansaldo & Co.:ltä. Sen köli laskettiin 18. marraskuuta 1905 ja alus laskettiin vesille 3. tammikuuta 1910. Alus liitettiin laivaston reilua kuukautta myöhemmin 11. helmikuuta.
Alus poistettiin alusluettelosta 1. heinäkuuta 1929.
RN Nembo (1901)
RN Nembo () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.
Alus tilattiin Napolista Pattisonin telakalta. Sen köli laskettiin 6. elokuuta 1899 ja alus laskettiin vesille 18. toukokuuta 1901. Alus liitettiin laivaston 26. kesäkuuta 1902.
Alus upposi 17. lokakuuta 1916 Itävalta-Unkarin laivaston sukellusveneen "SMS U-16" torpedoimana.
RN Turbine (1901)
RN Turbine () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.
Alus tilattiin Napolista Pattisonin telakalta. Sen köli laskettiin 20. elokuuta 1899 ja alus laskettiin vesille 21. marraskuuta 1901. Alus liitettiin laivaston 28. elokuuta 1902.
Alus upposi 24. toukokuuta 1915 Adrianmerellä taistelussa Itävalta-Unkarin laivaston risteilijän "SMS Helgolandin" ja sitä saattaneiden hävittäjien "SMS Csepelin", "SMS Tátran" ja "SMS Likan" kanssa.
RN Aquilone (1902)
RN Aquilone () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.
Alus tilattiin Napolista Pattisonin telakalta. Sen köli laskettiin 10. syyskuuta 1899 ja alus laskettiin vesille 16. lokakuuta 1902. Alus liitettiin laivaston 12. lokakuuta 1903.
Alus romutettiin 4. maaliskuuta 1923.
RN Borea (1902)
RN Borea () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.
Alus tilattiin Napolista Pattisonin telakalta. Sen köli laskettiin 2. lokakuuta 1899 ja alus laskettiin vesille 12. joulukuuta 1902. Alus liitettiin laivaston 6. lokakuuta 1903.
Alus upposi yöllä 14.-15. toukokuuta 1917 Albanian rannikolla taistelussa Itävalta-Unkarin laivaston hävittäjiä "SMS Csepeliä" ja "SMS Balatonia" vastaan.
RN Zeffiro (1904)
RN Zeffiro () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.
Alus tilattiin Napolista Pattisonin telakalta. Se laskettiin vesille 14. toukokuuta 1904. Alus liitettiin laivaston 1. huhtikuuta 1905.
Alus romutettiin 13. maaliskuuta 1924.
RN Espero (1904)
RN Espero () oli Italian kuninkaallisen laivaston Nembo-luokan hävittäjä, joka palveli ensimmäisessä maailmansodassa.
Alus tilattiin Napolista Pattisonin telakalta. Se laskettiin vesille 9. heinäkuuta 1904. Alus liitettiin laivaston 1. huhtikuuta 1905.
Alus romutettiin 5. huhtikuuta 1923.
Kasvoton mies (vuoden 1995 elokuva)
Kasvoton mies ("Mannen utan ansikte") on suomalainen, ruotsinkielinen draamaelokuva vuodelta 1995. Vuoden 1986 Mikkelin panttivankidraamaan perustuvan tarinan käsikirjoittivat Pertti Takatalo ja Lauri Törhönen, joka myös ohjasi elokuvan. Pääosaa Jakomäen pankkiryöstäjänä näyttelee Tom Pöysti.
Elokuva sai ensi-iltansa helmikuussa 1995 muttei menestynyt kovin hyvin teatterikierroksellaan eikä arvosteluissa. Elokuun 1995 ja heinäkuun 1996 televisioesityksissä se sai yhteensä yli miljoona katsojaa.
Merbromiini
Merbromiini eli merkurokromi (CHBrOHgNa) on elohopean organometalliyhdisteisiin kuuluva orgaaninen yhdiste. Yhdistettä voidaan käyttää lääketieteessä antiseptisena aineena.
Huoneenlämpötilassa merbromiini on vihreätä kiteistä ainetta, joka liukenee hyvin veteen muodostaen karmiininpunaisen liuoksen. Hyvin laimeilla liuoksilla on vihreänkeltainen fluoresenssi. Orgaanisiin liuottimiin merbromiini ei juurikaan liukene.
Merbromiinilla on bakteereja tappavia ominaisuuksia. Merbromiinin vaikutuksen arvellaan johtuvan siitä, että siitä muodostuu etyylielohopeaa, joka sitoutuu bakteerien proteiinien tioliryhmiin, mikä johtaa toimimattomiin proteiineihin ja bakteerisolujen kuolemaan.
Merbromiinia voidaan valmistaa 2,7-dibromifluoreskeiinin ja elohopea-asetaatin välisellä reaktiolla etikkahappoliuoksessa. Muodostuva tuote saostuu ja liuotetaan natriumhydroksidin vesiliuokseen.
Merbromiinia voidaan käyttää antiseptisenä aineena pienten haavojen ja palovammojen hoidossa. Palovammojen hoidossa se on usein käytettyä hopeasulfadiatsiinia tehokkaampi. Yhdisteen käyttö antiseptisenä aineena on ollut kiellettyä Yhdysvalloissa vuodesta 1998 lähtein, koska aineen on pelätty aiheuttavan elohopeamyrkytyksiä. Se on kuitenkin halpaa valmistaa, minkä vuoksi sitä käytetään edelleen runsaasti varsinkin kehittyvissä maissa. Merbromiinia on tutkittu myös käytettäväksi väriaineena aurinkokennoissa.
Eero Kemilä
Eero Kemilä on suomalainen luontovalokuvaaja ja -kirjailija. Vuonna 1990 hän sai Veikko Huovisen palkinnon. Kemilä on kuulunut Vuoden luontokuva -kilpailun palkintotuomaristoon. Hän asuu Vaalassa.
Kemilälle myönnettiin taiteilijaeläke 2015.
Chenzhou
Chenzhou (, pinyin: Chēnzhōu Shì) on prefektuuritason kaupunki Kiinan Hunanin maakunnan kaakkoisosassa. Kaupungin keskusta sijaitsee linnuntietä noin 270 kilometriä maakunnan pääkaupunki Changshasta etelään. Chenzhoun väkiluku on 4,584 miljoonaa (2010) ja pinta-ala 19 317 neliökilometriä.
Kaupunki rajoittuu pohjoisessa Hengyangin ja Zhuzhoun, idässä Ji’anin ja Ganzhoun, etelässä Shaoguanin ja Qingyuanin, sekä idässä Yongzhoun prefektuuritason kaupunkiin.
Piirikuntatasolla prefektuuritason kaupunki jakautuu seuraavasti (2010):Kiinankielen kirjoitusmerkki 郴 (Chen) tarkoittaa metsässä piilossa olevaa kaupunkia, merkki kirjattiin ensimmäisen kerran Qin-dynastian kaudella. Chengzhoun alueesta 59,1 prosenttia on yhä metsää. Seudun kaivoksista saadaan esimerkiksi värimetalleja.
Reflection (kappale)
Reflection on Matthew Wilderin ja David Zippelin kirjoittama ja tuottama kappale, joka tehtiin vuoden 1998 Disney-animaatioelokuvaa "Mulania" varten. Elokuvassa kappaleen laulaa filippiiniläinen laulaja Lea Salonga. Yhdysvaltalainen laulaja Christina Aguilera levytti kappaleesta singleversion, ja siitä tuli hänen debyyttisinglensä. Single auttoi Aguileraa saamaan levytyssopimuksen ja rahoituksen debyyttialbumilleen.
Saadakseen levyttää kappaleen Aguileran piti todistaa pystyvänsä laulamaan kappaleessa olevan korkean nuotin. Hän nauhoitti kotonaan kasettinauhurilla Whitney Houstonin kappaleen "Run to You", minkä jälkeen seuraavana päivänä hänet pyydettiin lentämään Los Angelesiin, ja hän sai työn. Tästä parin päivän sisällä hän sai levytyssopimuksen RCA Recordsin kanssa.
Xiangtan
Xiangtan (, pinyin: Xiāngtán Shì) on prefektuuritason kaupunki Kiinan Hunanin maakunnan keskiosassa, Jangtsejoen eteläisen sivuhaaran, Xiangjoen keskijuoksulla. Kaupungin keskusta sijaitsee linnuntietä runsas 40 kilometriä maakunnan pääkaupunki Changshasta etelään. Xiangtanin väkiluku on 2,752 miljoonaa (2010) ja pinta-ala 5 006 neliökilometriä.
Kaupunki rajoittuu pohjoisessa Changshan, idässä Zhuzhoun, etelässä Hengyangin ja lännessä Loudin prefektuuritason kaupunkiin.
Piirikuntatasolla prefektuuritason kaupunki jakautuu seuraavasti:Tang-dynastian aikana (618-907) muodostettiin piirikunta Xiangtaniin. Paikkakunta toimi kauppakeskuksena ja tunnettiin 1600-luvulta lähtien riisi- ja lääkekaupunkina. Piirikunnan pohjalta vuonna 1950 muodostettiin Xiangtanin kaupunki.
Nähtävyyksiin kuuluvat esimerkiksi Shaoshanin kaupunki vuoristomaisemineen; seutu tunnetaan myös Mao Zedongin kotipaikkakuntana. Xiangtan yleisemmin tunnetaan hedelmällisestä maaperästään ja se on tärkeää sianlihan ja riisin tuotantoaluetta. Teollisuusaloja ovat esimerkiksi mekatroniikka, metalli-, kutomo- ja kemianteollisuus sekä rakennusmateriaalituotanto. Paikkakunta on myös alueellisesti merkittävä koulutuskeskus.
RN Lampo (1899)
RN Lampo () oli Italian kuninkaallisen laivaston Lampo-luokan hävittäjä, joka palveli ensimmäisessä maailmansodassa.
Alus tilattiin Saksasta Elbingistä F. Shichaulta. Sen köli laskettiin 16. toukokuuta 1899 ja alus laskettiin vesille vielä saman vuoden lopulla 7. lokakuuta. Alus liitettiin laivastoon 23. kesäkuuta 1900.
Alus romutettiin 18. maaliskuuta 1920.
Zhuzhou
Zhuzhou (, pinyin: Zhūzhōu Shì) on prefektuuritason kaupunki Kiinan Hunanin maakunnan itäosassa, Jangtsejoen eteläisen sivuhaaran, Xiangjoen varrella. Kaupungin keskusta sijaitsee linnuntietä noin 45 kilometriä maakunnan pääkaupunki Changshasta eteläkaakkoon. Zhuzhoun väkiluku on 3,857 miljoonaa (2010) ja pinta-ala 11 262 neliökilometriä.
Kaupunki rajoittuu pohjoisessa Changshan, idässä Pingxianin ja Ji’anin, etelässä Chenzhoun, sekä lännessä Hengyangin ja Xiangtanin prefektuuritason kaupunkiin.
Piirikuntatasolla prefektuuritason kaupunki jakautuu seuraavasti (2010):
Seudulta on löydetty neljä ja kuusi tuhatta vuotta vanhojen asutusten jäänteitä. Paikkakuntaa kutsuttiin historiallisena aikana aiemmin nimellä "Jianning" ja "Chuzhou", nimi Zhuzhou otettiin käyttöön vuonna 1190 jaa. 
Nykyään Zhuzhou on Kiinan keskiosien liikenteellinen solmupiste (esimerkiksi Kiinan rautateiden suurnopeusjunaliikenteen ja pikajunaliikenteen risteysasema) ja teollisuuskaupunki. Kaupungissa on koneenrakennus-, metalli- ja kemianteollisuutta sekä rakennusmateriaalituotantoa.
Turtles-mutanttikilpikonnat (4. tuotantokausi)
Teini-ikäisten mutanttininjakilpikonnien 4.kauden jaksokuvaukset. Syndikointivaiheen jälkeen CBS-kanava esitti osan kauden jaksoista eri järjestyksessä.
RN Freccia (1899)
RN Freccia () oli Italian kuninkaallisen laivaston vuonna 1902 palvelukseen otettu Lampo-luokan hävittäjä, joka tuhoutui Italian-Turkin sodassa 12. lokakuuta 1911.
Alus tilattiin Saksasta Elbingistä F. Shichaulta. Sen köli laskettiin 1899 ja alus laskettiin vesille vielä saman vuoden lopulla 23. marraskuuta. Alus liitettiin laivastoon 24. toukokuuta 1902.
Alus ajoi 12. lokakuuta 1911 Italian-Turkin sodan aikana matalikolle Tripolin sataman suulla.
RN Dardo (1900)
RN Dardo () oli Italian kuninkaallisen laivaston Lampo-luokan hävittäjä, joka palveli ensimmäisessä maailmansodassa.
Alus tilattiin Saksasta Elbingistä F. Shichaulta. Sen köli laskettiin 17. elokuuta 1899 ja alus laskettiin vesille 7. helmikuuta 1900. Alus liitettiin laivastoon 16. maaliskuuta 1901.
Alus romutettiin 18. maaliskuuta 1920.
RN Strale (1900)
RN Strale () oli Italian kuninkaallisen laivaston Lampo-luokan hävittäjä, joka palveli ensimmäisessä maailmansodassa.
Alus tilattiin Saksasta Elbingistä F. Shichaulta. Sen köli laskettiin 7. marraskuuta 1899 ja alus laskettiin vesille 19. toukokuuta 1900. Alus liitettiin laivastoon 6. heinäkuuta 1901.
Alus romutettiin 13. tammikuuta 1924.
Loudi
Loudi (, pinyin: Lóudĭ Shì) on prefektuuritason kaupunki Kiinan Hunanin maakunnan keskellä. Kaupungin keskusta sijaitsee linnuntietä noin 110 kilometriä maakunnan pääkaupunki Changshasta länsilounaaseen. Loudin väkiluku on 3,785 miljoonaa (2010) ja pinta-ala 8 107 neliökilometriä.
Kaupunki rajoittuu pohjoisessa Yichangin ja Changshan, idässä Xiangtanin, Zhuzhoun, etelässä Hengyangin ja Shaoyangin, sekä lännessä Huaihuan prefektuuritason kaupunkiin.
Piirikuntatasolla prefektuuritason kaupunki jakautuu seuraavasti (2010):
Loudin on liikenteen solmupiste, kaivospaikkakunta ja metsävaroiltaan runsas teollisuuskaupunki. Kiinan rautateiden rataosuudet
Luoyang–Zhanjiang ja Zhuzhou–Guiding kohtaavat paikkakunnalla, samoin kuin valtatiet Shanghai–Ruili ja Taiyuan–Macao sekä kansalliset maantiet 207, 320, ja 1810. Kaivannaisista mainittakoon esimerkiksi antimoni, jonka osalta Loudi on maailman johtava paikkakunta.
RN Euro (1900)
RN Euro () oli Italian kuninkaallisen laivaston Lampo-luokan hävittäjä, joka palveli ensimmäisessä maailmansodassa.
Alus tilattiin Saksasta Elbingistä F. Shichaulta. Sen köli laskettiin 9. tammikuuta 1900 ja alus laskettiin vesille vielä samana vuonna 27. elokuuta. Alus liitettiin laivastoon 11. lokakuuta 1901.
Alus siirrettiin 1922 maalilaivaksi, missä tehtävässä se oli seuraavaan vuoteen. Alus nimettiin 9. syyskuuta 1924 uudelleen "Straleksi", jotta nimi vapautuisi uudelle valmistuvalle hävittäjälle. Alus romutettiin pari kuukautta myöhemmin 13. marraskuuta.
RN Ostro (1901)
RN Ostro () oli Italian kuninkaallisen laivaston Lampo-luokan hävittäjä, joka palveli ensimmäisessä maailmansodassa.
Alus tilattiin Saksasta Elbingistä F. Shichaulta. Sen köli laskettiin 23. maaliskuuta 1900 ja alus laskettiin vesille 9. helmikuuta 1901. Alus liitettiin laivastoon vielä saman vuoden lopulla 8. joulukuuta.
Alus romutettiin 30. syyskuuta 1920.
Lucy Bronze
Lucy Bronze (s. 28. lokakuuta 1991) on englantilainen jalkapalloilija, pelipaikaltaan puolustaja. Hän on pelannut Englannin naisten maajoukkueessa huhtikuun 2018 loppuun mennessä 57 maaottelua ja tehnyt niissä kuusi maalia.
Bronze esiintyi ensimmäisen kerran Englannin naisten maajoukkueessa kesäkuussa 2013. Hän on kuulunut Englannin joukkueeseen EM-kilpailuissa 2013, MM-kilpailuissa 2015 ja EM-kilpailuissa 2017. Hän saavutti MM-pronssia 2015 pelattuaan lopputurnauksessa vakiokokoonpanossa ja tehtyään maalin neljännesvälierässä Norjaa vastaan sekä puolivälierässä emäntämaa Kanadaa vastaan. EM-kisoissa 2017 Englanti selviytyi välieriin ja Bronze pelasi täyden peliajan neljässä ottelussa vain merkityksettömän viimeisen alkulohko-ottelun jäädessä häneltä väliin.
Bronze pelasi nuorten maajoukkueissa 34 ottelua. Hän voitti alle 19-vuotiaiden EM-kultaa 2009 ja pelasi alle 17-vuotiaiden MM-kilpailuissa 2008 sekä alle 20-vuotiaiden MM-kilpailuissa 2010.
Seuratasolla Bronze edusti vuosina 2014–2017 Manchester Cityä, jonne hän siirtyi Liverpoolista. Aiemmin hän on pelannut Sunderlandissa, Evertonissa sekä Yhdysvaltain yliopistojoukkue North Carolina Tar Heelsissa. Vuonna 2017 hän siirtyi ranskalaisseura Olympique Lyonnaisiin.
Täydellinen kesä
Täydellinen kesä (norj. "Neste Sommer") on norjalainen komediasarja. Sarjan lähtötilanteessa Per Ivar ja Eva ovat saaneet käyttöönsä Evan vanhempien kesämökin, mutta täydellistä kesälomaa häiritsevät stressaaminen sekä välillä rasittavaksi yltyvät perheenjäsenet. Sarja on kuvattu Hvitstenissä Vestbyssä.
Sarjan 10-osainen ensimmäinen tuotantokausi esitettiin Norjassa keväällä 2014. Sitä katsoi keskimäärin 442 000 katsojaa. Sarjaa jatkettiin toiselle tuotantokaudelle, joka esitettiin Norjassa maalis–toukokuussa 2015. Toista kautta katsoi Norjassa yli puoli miljoonaa katsojaa. Kolmannen kauden kuvaukset alkoivat kesällä 2015 ja se esitettiin televisiossa seuraavana keväänä. Keväällä 2017 sarjasta esitettiin Norjassa neljäs tuotantokausi. Loppukeväästä 2017 puolestaan alkoivat viidennen tuotantokauden kuvaukset, jonka esittäminen alkoi helmikuussa 2018.
Ensimmäisen tuotantokauden esitti Suomessa MTV3-kanava kesä–elokuussa 2015. Se esitettiin vuonna 2015 myös Tanskassa ja Ruotsissa. MTV3 esitti toisen kauden kesä–elokuussa 2016 ja kolmannen kauden samaan aikaan kesällä 2017.
Zhangjiajie
Zhangjiajie (, pinyin: Zhāngjiājiè Shì) on prefektuuritason kaupunki Kiinan Hunanin maakunnan pohjoisosassa. Kaupungin keskusta sijaitsee linnuntietä noin 260 kilometriä maakunnan pääkaupunki Changshasta länsiluoteeseen. Zhangjiajien väkiluku on 1,478 miljoonaa (2010) ja pinta-ala 9 518 neliökilometriä.
Kaupunki rajoittuu lännessä Xiangxin ja luoteessa Enshin autonomisiin prefektuureihin. Idässä naapurina on Changden ja etelässä Huaihuan prefektuuritason kaupunki.
Piirikuntatasolla prefektuuritason kaupunki jakautuu seuraavasti:
Nähtävyyksistä mainittakoon esimerkiksi maailmanperintöluettelon kohde Wulingyuanin alue ja tähän kuuluvat Zhangjiajien kansallispuisto ja Tianmenvuori sekä Puguangin temppeli.
Jodie Taylor
Jodie Taylor (s. 17. toukokuuta 1986) on englantilainen jalkapalloilija, pelipaikaltaan hyökkääjä. Hän on pelannut Englannin naisten maajoukkueessa huhtikuun 2018 loppuun mennessä 37 maaottelua ja tehnyt niissä 17 maalia. Hän saavutti MM-pronssia 2015 ja kuului EM-kilpailuissa 2017 välieriin yltäneeseen joukkueeseen.
Taylor esiintyi ensimmäisen kerran Englannin naisten maajoukkueessa elokuussa 2014. MM-kilpailuissa 2015 hän teki puolivälierässä Kanadaa vastaan Englannin ensimmäisen maalin ja pelasi Kanada-ottelun lisäksi avauskokoonpanossa välierässä Japania vastaan sekä pääsi kahdessa aiemmassa ottelussa kentälle vaihtopelaajana. EM-kilpailuissa 2017 hän oli kisojen paras maalintekijä tehtyään kolme maalia alkulohko-ottelussa Skotlantia vastaan, yhden maalin alkulohko-ottelussa Espanjaa vastaan sekä Ranskaa vastaan pelatun puolivälieräottelun ainoan maalin. Lisäksi hän pelasi tappiollisessa välieräottelussa Alankomaita vastaan.
Seuratasolla Taylor on pelannut kotimaansa lisäksi Yhdysvalloissa, Australiassa ja Ruotsissa. Vuonna 2016 hän siirtyi Portland Thornsin riveistä takaisin Englantiin Arsenaliin.
Everything (Alanis Morissetten kappale)
Everything on kanadalaisen laulaja-lauluntekijä Alanis Morissetten kappale hänen kuudennelta studioalbumilta, "So-Called Chaos". Se julkaistiin albumilta singlenä 13. huhtikuuta 2004. Kappaleen on tehnyt Alanis Morissette ja sen tuotti Alanis Morissette, John Shanks ja Tim Thorney. Singlelle tehtiin musiikkivideo, jonka ohjasi Meiert Avis. Kappale on myös vuoden 2006 elokuvan "Clerks II" soundtrackissa.
Outi Kettunen-Walter
Outi Petra Maria Kettunen-Walter (o.s. Kettunen, s. 8. maaliskuuta 1978 Kajaani) on suomalainen kilpauransa lopettanut ampumahiihtäjä. Urheilu-urallaan hän sijoittui maailmancupin osakilpailussa parhaimmillaan neljänneksi (kaudella 1998/99 Brezno-Osrbliessa). Kettunen kilpaili seitsemissä maailmanmestaruuskilpailuissa vuosina 1999–2006 ja Salt Lake Cityn talviolympialaisissa vuonna 2002. Kettunen voitti hopeaa joukkuekilpailussa nuorten ampumahiihdon MM-kisoissa Kontiolahdella vuonna 1996.
Nykyisin Kettunen-Walter työskentelee Sveitsissä urheilualan yrityksessä.
Kettunen sai 2000-luvun alussa vuoden kilpailukiellon annettuaan positiivisen dopingnäytteen. Kilpailukielto oli aluksi kaksi vuotta, mutta lyheni valitusprosessin jälkeen vuoteen. Kettusen positiivinen doping-näyte johtui hänen käyttämästään luontaistuotteesta, joka sisälsi kiellettyä nandrolonia. Kettusen käyttämä luontaistuote lisättiin kiellettyjen aineiden listalle vasta hänen jo annettuaan positiivisen näytteensä. Kettusen kilpailukielto päättyi syyskuussa 2001. Suomen ampumahiihtoliitto antoi Kettuselle aluksi vain varoituksen kielletyn aineen käytöstä.
Siobhan Chamberlain
Siobhan Chamberlain (s. 15. elokuuta 1983) on englantilainen jalkapalloilija, pelipaikaltaan maalivahti. Hän on pelannut Englannin naisten maajoukkueessa 50 maaottelua huhtikuun 2018 loppuun mennessä. Hän saavutti EM-hopeaa vuonna 2009 ja MM-pronssia vuonna 2015.
Chamberlain esiintyi ensimmäisen kerran Englannin naisten maajoukkueessa syyskuussa 2004. Hän on kuulunut Englannin MM-kisajoukkueeseen vuosina 2007, 2011 ja 2015 mutta pääsi ensimmäisen kerran pelaamaan vasta vuoden 2015 puolivälierässä Kanadaa vastaan tultuaan ykkösmaalivahti Karen Bardsleyn tilalle kesken ottelun. Vuoden 2017 EM-kilpailuissa hän pelasi merkityksettömässä alkulohko-ottelussa Portugalia vastaan mutta tuli jälleen loukkaantuneen Bardsleyn tilalle kesken puolivälieräottelun ja pelasi myös tappiollisen välierän Alankomaita vastaan.
Seuratasolla Chamberlain edustaa Liverpoolia, jonne hän siirtyi vuoden 2015 lopulla. Aiemmin hän on pelannut muun muassa Chelseassa, Fulhamissa, Birmingham Cityssä, Bristol Academyssa, Arsenalissa ja Notts Countyssa.
Jade Moore
Jade Moore (s. 22. lokakuuta 1990) on englantilainen jalkapalloilija, pelipaikaltaan keskikenttäpelaaja. Hän on pelannut Englannin naisten maajoukkueessa huhtikuun 2018 loppuun mennessä 44 maaottelua ja tehnyt niissä yhden maalin.
Moore esiintyi ensimmäisen kerran Englannin naisten maajoukkueessa helmikuussa 2012 ottelussa Suomea vastaan. Hän saavutti MM-pronssia Englannin joukkueessa vuoden 2015 MM-kilpailuissa Kanadassa ja päästyään ensimmäisessä ottelussa vaihtopelaajana kentälle pelasi sen jälkeen viidessä ottelussa täydet minuutit kunnes pronssiottelussa joutui jäämään vaihtopenkille. EM-kilpailuissa 2017 Englannin selvitessä välieriin Moore pelasi avauskokoonpanossa neljässä ottelussa ja istui vaihdossa vain merkityksettömässä viimeisessä alkulohko-ottelussa.
Seuratasolla Moore edustaa Readingiä, jonne hän siirtyi Notts Countysta vuonna 2017. Aiemmin hän on pelannut Birmingham Cityssä ja sitä ennen vuoden 2010 lopulle saakka Leeds Carnegiessa.
Claire Rafferty
Claire Rafferty (s. 11. tammikuuta 1989) on englantilainen jalkapalloilija, pelipaikaltaan puolustaja. Hän on pelannut Englannin naisten maajoukkueessa vuoden 2015 MM-kilpailujen päättyessä 15 maaottelua. Hän saavutti MM-pronssia vuonna 2015.
Rafferty esiintyi ensimmäisen kerran Englannin naisten maajoukkueessa maaliskuussa 2010. MM-kilpailuissa 2011 hän pääsi vaihtopelaajana puolivälieräotteluun Ranskaa vastaan ja epäonnistui rangaistuspotkukilpailussa, jonka Englanti hävisi. MM-kilpailuissa 2015 hän pelasi viidessä Englannin seitsemästä ottelusta, muun muassa täyden peliajan neljännesvälierässä, puolivälierässä ja välierässä.
Seuratasolla Rafferty edustaa Chelseaa.
Kyah Simon
Kyah Pam Simon (s. 15. kesäkuuta 1991 Blacktown, Australia) on australialainen jalkapalloilija. Hän edustaa seurajoukkuetasolla Sydney FC:tä. Simon on edustanut urallaan myös Central Coast Marinersia, Western Sydney Wanderersia ja Boston Breakersia. Simon on voittanut W-Leaguen mestaruuden 2009 ja 2013 sekä teki kaudella 2010-11 sarjassa eniten maaleja. Simon on pelannut myös Australian maajoukkueessa. Simon on edustanut Australiaa kahdesti MM-kisoissa 2011 ja 2015. Simon oli ensimmäinen aborginaali, joka teki maalin Australian maajoukkueessa.
Jalkasaari
Jalkasaari voi tarkoittaa seuraavia:
Kiinan rautatiet
Kiinan rautatiet (, pinyin: Zhōngguó Tiělù Zǒnggōngsī) on Kiinan valtiollinen rautatiekonserniyhtiö. Maan matkustaja- ja rahtijunaliikenteestä vastaavan yhtiön kotipaikka on Peking. Tämän keväällä 2013 perustetun, Kiinan talousministeriön alaisen yrityksen edeltäjiä olivat Kiinan kansantasavallan rautatie- tai liikenneministeriöt (eri nimillä vuosina 1949–2013). Konserni on useine tytäryhtiöineen Kiinan suurimpia työllistäjiä.
Vuoden 2014 lopussa Kiinassa oli yhteensä noin 112 000 kilometriä rautatieverkkoa. Tämä oli maailman toiseksi pisin rataverkko Yhdysvaltain jälkeen. Suurnopeusjunille tarkoitettua rataa oli 16 000 kilometriä, eli Kiinassa on maailman laajin suurnopeusjunarataverkosto. Kiinan tavoitteena on ollut laajentaa suurnopeusjunaverkostoa huomattavasti lisää vuoteen 2020 mennessä, johon mennessä maa tavoittelee ainakin 25 000 kilometrin suurnopeusrataverkostoa. Vuonna 2014 yhtiön matkustajaliikenteen suorite oli 11 556 miljardia henkilökilometriä. Ihmiset matkustavat aiempaa pidempiä matkoja junalla Kiinassa; vuonna 2014 keskimääräiseksi junamatkan pituudeksi arvioitiin 570 kilometriä.
Kiinan rataverkkoa laajennetaan ja kunnostetaan laajamittaisesti koko ajan. Esimerkiksi vuonna 2014 rataverkoston budjetti oli 116 miljardia Yhdysvaltain dollaria. Konsernin radanrakennusurakoista vastaava tytäryhtiö osallistuu ratahankkeisiin myös ulkomailla, ja on maailman kolmanneksi tai neljänneksi suurin rakennusyhtiö.
Yrityksen alaisuudessa toimii useita tytäryhtiötä, johon kuuluu muun muassa 18 alueellista rautatieyhtiötä (Harbin, Shenyang, Peking, Taiyuan, Hohhot, Zhengzhou, Wuhan, Xi’an, Jinan, Shanghai, Nanchang, Kanton (Guangzhou), Nanning, Chengdu, Kunming, Lanzhou, Urumqi, Qinghai-Tiibet) sekä Kiinan kontti-, erityisrahti- ja pikajunaliikennettä hoitavat rautatieyhtiöt.
Nocturne (runo)
Nocturne on runoilija Eino Leinon kirjoittama runo. Sitä sanotaan Suomen tunnetuimmaksi runoksi, ja Turun yliopiston kotimaisen kirjallisuuden dosentin Siru Kainulaisen mukaan syynä on se, että se on kaunis, rytminen ja monitasoinen. Runon suosiota ovat lisänneet laulaja Vesa-Matti Loirin tulkinnat. Laulun melodian ovat säveltäneet Perttu Hietanen ja Taisto Wesslin. Yksi Loirin tulkinta on julkaistu levyllä "Vesku Suomesta – Kaikki parhaat".
Leino kirjoitti "Nocturnen" lopulliseen muotoonsa heinäkuussa 1903 runoilija Otto Mannisen kotona Rasinkankaalla Kangasniemen Hokan kylässä. Tutkija Reijo Heikkisen mukaan Leino olisi kuitenkin kuvannut runossa lapsuutensa kotimaisemia Paltaniemellä Oulujärven rannalla. Leinon alkuperäinen käsikirjoitus runosta on nykyään Suomalaisen Kirjallisuuden Seuran kokoelmissa, ja siihen sisältyy kolme säkeistöä, joista keskimmäinen on jätetty pois julkaistuista versioista. "Nocturne" julkaistiin ensimmäisen kerran vuonna 1905 Leinon runokokoelmassa "Talviyö".
"Nocturnen" sanat kuvaavat suomalaiseen kesäyöhön liittyvää luonnonmystiikkaa. Runon ensimmäisessä säkeessä mainittu ruislintu tarkoittaa ruisrääkkää.
Runon sanat on piilotettu Suomen passiin turvallisuustekijäksi.
Ja keskellä virtaa joki
Ja keskellä virtaa joki ("A River Runs Through It") on yhdysvaltalainen draamaelokuva vuodelta 1992. Robert Redfordin ohjaama elokuva perustuu Norman Macleanin (1902–1990) samannimiseen omaelämäkerralliseen pienoisromaaniin. Elokuvan pääosia näyttelevät Craig Sheffer, Brad Pitt ja Tom Skerritt. Redfordin ääntä kuullaan elokuvan kertojan roolissa.
Elokuva kertoo presbyteeripapin (Skerritt) kahden pojan varttumisesta ensimmäisen maailmansodan, 1920-luvun kieltolain ja 1930-luvun laman aikana. Toinen pojista (Sheffer) on tunnollinen ja lähtee opiskelemaan kauas kotiseudulta Montanasta itärannikolle, kun taas hurjaluontoinen Paul jää kotinurkille pelaamaan, juopottelemaan ja tekemään toimittajan töitä. Kuuden vuoden jälkeen Norman palaa kesäksi kotiin, ja veljekset pohtivat elämäänsä yhteisen harrastuksen, isältään oppimansa perhokalastuksen parissa.
Philippe Rousselot voitti elokuvalla parhaan kuvauksen Oscarin. Elokuva tuotti lisäksi ehdokkuudet parhaan sovitetun käsikirjoituksen (Friedenberg) ja parhaan musiikin (Isham) Oscareihin. Robert Redford sai Golden Globe -ehdokkuuden parhaasta ohjauksesta.
Edessalo
Edessalo on Päijänteen saari Jämsässä. Sen erottaa mantereesta kapea Edessalmi. Saareen työntyy pohjoisesta Kolvonlahti. Saaren länsiosaa sanotaan myös Kolvonsaareksi. Edessalon eteläpuolella on Raiskasselkä, pohjoispuolella Lehesselkä. Saareen on suunniteltu syöpäpotilaiden kurssikeskusta.
Gaëlle Enganamouit
Gaëlle Enganamouit (9. kesäkuuta 1992, Yaoundé, Kamerun) on kamerunilainen jalkapalloilija. Hän pelaa ammatikseen ruotsalaisessa Eskilstuna United DFF, jonne hän siirtyi ŽFK Spartak Suboticasta. Hän aloitti uransa Lorema Yaoundésta. Hän edustaa maajoukkuetasolla Kamerunia. Hän on pelannut maajoukkueessa muun muassa Lontoon olympialaisissa 2012 ja Kanadan MM-kilpailuissa.
Indokiina (elokuva)
Indokiina ("Indochine") on ranskalainen historiallinen draamaelokuva vuodelta 1992. Sen on ohjannut Régis Wargnier ja sen naispääosia näyttelevät Catherine Deneuve ja Linh Dan Pham. Elokuva voitti parhaan ulkomaisen elokuvan Oscar-palkinnon ja oli ehdolla parhaan elokuvan César-palkintoon. Deneuve sai roolistaan Oscar-ehdokkuuden.
1930-luvulta 1950-luvulle ulottuvassa tarinassa kumiplantaasin emäntä Éliane Devries (Deneuve) on adoptoinut nuoren vietnamilaistytön Camillen (Linh Dan Pham), joka vartuttuaan liittyy kommunisteihin. Heidän välilleen kehittyy kolmiodraama, kun molemmat rakastuvat ranskalaiseen nuorukaiseen Jean-Baptisteen (Vincent Pérez).
"Video-oppaassa" vuodelta 1994 Bello Romano luonnehti "Indokiinaa" kunnianhimoiseksi mutta hollywoodmaisen siirappiseksi ja antoi sille kolme tähteä viidestä, mikä vastaa sanallista arviota ”hyvä”.
Tavola (Nummi)
Tavola on kylä Nummella Lohjan kaupungissa. Kylä sijaitsee yhdystie 1072 varrella noin kaksi kilometriä Saukkolasta etelään. Tavolassa sijaitsee Tavolan yhteistupa ja ekopiste. Tavolassa on myös toiminut aiemmin koulu. Tavolan eteläpuolelta noin viiden kilometrin päästä kulkee valtatie 1 ja pohjoispuolella noin kahden kilometrin päässä seututie 110.
Etelänjauhiainen
Etelänjauhiainen ("Bemisia tabaci") on jauhiaisten yläheimoon kuuluva pieni hyönteislaji, jonka ruumiin pinnalla on puuteri­maista pölyä. Etelänjauhiaisen kehitysasteet ovat muna, toukkavaiheet, valekotelo ja aikuinen. Etelänjauhiaisen kaikki kehitysasteet elävät lehtien alapinnoilla yleensä vanhemmilla alalehdillä. Etelänjauhiaisen munat ovat soikeita, vaalean kellanvihreitä ja noin 0,5 mm:n mittaisia. Nuoruusvaiheet ovat 0,5–1 mm:n pituisia, litteitä ja kellanvihreitä. Vain nuorin toukka-aste liikkuu. Valekoteloasteet ovat noin 1 mm:n pituisia, litteitä ja kellanvihreitä. Aikuisena etelänjauhiainen on 1,5 mm:n pituinen ja sen ruumis on väriltään kellertävä.
Etelänjauhiainen muistuttaa ansa­rijauhiaista ("Trialeurodes vaporariorum"), mutta on rakenteeltaan hennompi. 
Jauhiaisia on vaikea tunnistaa tarkasti, koska niiden ominaisuudet vaihtelevat mm. isäntäkasvin ja olosuhteiden mukaan ja lajin varma määritys vaatii aina laboratoriotutkimuksen.
Etelänjauhiainen imentä aiheuttaa lehtien kallastumista ja heikentää kasvua. Jauhiaisaikuiset ja -toukat erittävät mesikastetta, joka edistää härmä- ja nokisienten kasvua lehtien pinnoilla. Tämä heikentää osaltaan kasvien yhteyttämiskykyä. Pahempi ongelma on kuitenkin etelänjauhiaisen kyky levittää ainakin 60 eri virusta, joista pahimpia ovat tomaatin keltakäppyrävirus (TYLCV) ja kurkun keltatäplävirus (CYSDV).
Etelänjauhiainen on yleinen maapallon lämpimillä alueilla ja EU:n alueella siitä on pysyviä esiintymiä Välimeren maissa. Keski-Euroopassa ja Suomessa sitä esiintyy vain kasvihuoneissa. Etelänjauhiainen leviää kasvien mukana, joten Suomeen tuotavat kasvihuonekasvien taimet, leikkokukat ja ruukkukasvit voivat levittää lajia.
Etelänjauhiaisen isäntäkasveja, joiden kautta laji voi levitä ovat ainakin joulutähti ("Euphorbia pulcherrima"), gerbera ("Gerbera × cantabrigiensis") begoniat ("Begonia spp."), kiinanruusut ("Hibiscus spp."), krysanteemi ("Chrysanthemum × grandiflorum"), kurkut ("Cucumis spp."), paprika ("Capsicum annuum") ja tomaatti ("Solanum lycopersicum").
Etelänjauhiainen on kasvinterveyden suojele­misesta annetun lain (702/2003) tarkoittama hävitettävä kasvintuhooja, jota havaittaessa tai epäiltäessä on otettava yhteyttä kasvinsuoje­luviranomaisiin. Suomi on etelänjauhiaisen suhteen suoja-aluetta.
Varjojen maat
Varjojen maat ("Shadowlands") on brittiläinen draamaelokuva vuodelta 1993. Sen on ohjannut Richard Attenborough, ja käsikirjoituksen laati William Nicholson omasta tositapahtumiin pohjautuvasta näytelmästään. Pääosia, amerikkalaista runoilijaa Joy Greshamia ja englantilaista professori C. S. Lewisia, näyttelevät Debra Winger ja Anthony Hopkins.
Amerikkalainen runoilija Joy Gresham (Winger) matkustaa poikansa (Joseph Mazzello) kanssa 1950-luvun alussa Englantiin tapaamaan ihailemaansa Narnia-tarinoiden kirjoittajaa, hiljaista ja ujoa Oxfordin yliopiston professoria C. S. Lewisia (Hopkins). Luonteidensa vastakohtaisuuksista huolimatta he ystävystyvät ja vähitellen rakastuvat. Joy Gresham ottaa avioeron miehestään Yhdysvalloissa ja palaa Englantiin ”Jack” Lewisin luo. Heidät vihitään, mutta rouvalle puhkeava sairaus uhkaa lopettaa heidän yhteiselonsa kovin pian.
"Varjojen maat" palkittiin Baftalla vuoden parhaana elokuvana. Myös Hopkins sai pääosastaan Bafta-palkinnon. Winger oli Oscar-ehdokkaana naispääosasta ja Nicholson käsikirjoituksesta.
Koripallon Euroopan-mestaruuskilpailut 1993
Vuoden 1993 koripallon Euroopan-mestaruuskilpailut pelattiin Saksassa 22. kesäkuuta - 4. heinäkuuta. Kisojen lopputurnaukseen selviytyi 16 maata. Mestaruuden voitti historiansa ensimmäisen kerran isäntämaa Saksa, joka voitti loppuottelussa Venäjän pistein 71–70. Pronssiottelussa Kroatia voitti Kreikan. Turnauksen arvokkain pelaaja oli Saksan Christian Welp ja korikuningas Bosnia ja Hertsegovinan Sabahudin Bilalović.
Turnaus pelattiin kolmella paikkakunnalla: Berliinissä, Karlsruhessa ja Münchenissä. Loppuottelu pelattiin Münchenin Olympiahallessa.
Koripallon Euroopan-mestaruuskilpailut 1991
Vuoden 1991 koripallon Euroopan-mestaruuskilpailut pelattiin Italiassa 24.-29. kesäkuuta. Kisojen lopputurnaukseen selviytyi kahdeksan maata. Mestaruuden voitti Jugoslavia, joka voitti loppuottelussa Italian pistein 88–73. Pronssiottelussa Espanja voitti Ranskan. Turnauksen arvokkain pelaaja oli Jugoslavian Toni Kukoč ja korikuningas Kreikan Nikos Galis.
Daniel Teklehaimanot
Daniel Teklehaimanot Girmazion (s. 10. marraskuuta 1988 Debarwa, Debub) on eritrealainen maantiepyöräilijä. Hän aloitti ammattilaisuransa Orica-GreenEDGE -joukkueessa 2012. Hän edusti eteläafrikkalaistalli MTN-Qhubeka / Dimension Dataa 2014–2017 ja vuodesta 2018 Cofidista.
Teklehaimanot sai Ranskan ympäriajossa 2015 mäkikirikilpailun johtajan Maillot à pois -paidan kuudennen etapin jälkeen. Hänestä tuli ensimmäinen afrikkalainen mäkikirikilpailun johtaja Ranskan ympäriajossa.
Lähteet:Cycling Archives, Pro Cycling Stats
Out Is Through
Out Is Through on kanadalaisen laulaja-lauluntekijä Alanis Morissetten kappale hänen kuudennelta (kansainvälisesti neljänneltä) studioalbumiltaan, "So-Called Chaos". Kappale julkaistiin kesällä 2004 Yhdysvaltojen ulkopuolella. Kappaleen on tehnyt Alanis Morissette ja sen on tuottanut Alanis Morissette, John Shanks ja Tim Thorney. Kappaleesta ei onnistunut tulemaan hittiä, vaikka sitä markkinoitiin voimakkaasti Yhdysvaltojen ulkopuolella. Se pääsi Iso-Britannian listoilla parhaimmillaan sijalle 56.
Kappaleen musiikkivideosta on kaksi eri versiota. Toisessa videossa Morissette esiintyy esiintyy bändinsä kanssa vuoden 2004 esityksessä, Iso-Britannian nuorten viikonloppuohjelmassa. Vaihtoehtoinen video kertoo fanitytöstä, joka juoksee yrittäen päästä Morissetten live-esitykseen, kunnes lopulta pääsee.
Arne Hertz
Arne Hertz (s. 6. kesäkuuta 1939) on ruotsalainen entinen kartanlukija, joka aloitti uransa vuonna 1966 RAC-rallissa ruotsalaisen Olle Dahlin kartanlukijana. Vuoden 1969 kisoissa Hertz toimi pääsääntöisesti Simo Lampisen kartanlukijana. Vuosina 1971–1975 hän toimi kartanlukijana maanmiehilleen Ove Anderssonille ja Stig Blomqvistille.
Vuoden 1976 Suomen rallista alkaen Hertz istui usean vuoden ajan Hannu Mikkolan vakituisena kartanlukijana. Yhteistyö Mikkolan kanssa päättyi vuoteen 1990 ja Hertz istui seuraavaksi kahdeksi kaudeksi Toyotan saksalaisen Armin Schwarzin kyytiin. Kaudella 1993 Hertz ajoi vielä Hannu Mikkolan kanssa tämän ammattilaisuran viimeisessä kilpailussa Jyväskylässä.
Seuraavat neljä vuotta Hertz toimi japanilaisen Yoshio Fujimoton kartanlukijana lähinnä Aasian–Tyynenmeren rallisarjassa. Vuosi 1988 saudikuljettaja Abdullah Bakhasabin kartturina jäi Hertzin viimeiseksi vuodeksi ralliammattilaisena. Seuraavana vuonna hän oli vielä mukana kahdessa MM-rallissa, Ruotsissa maanmiehensä Mats Karlssonin ja Englannin rallissa entisen F1-kuljettaja Martin Brundlen kartanlukijana. Tällä erää viimeisen kerran Hertz toimi kartanlukijana Hannu Mikkolalle 2011 Italian Rallylegends-kilpailussa.
Eight Easy Steps
”Eight Easy Steps” on kanadalaisen laulaja-lauluntekijä Alanis Morissetten kappale hänen kuudennelta studioalbumiltaan "So-Called Chaosilta". Se julkaistiin albumin kolmantena singlenä vuonna 2004. Kappaleen on tehnyt Alanis Morissette ja tuottanut Alanis Morissette, John Shanks ja Tim Thorney. Kappale ylsi sijalle yhdeksän "Billboard" Hot Dance Music/Club Play -listalla ja sijalle 27 Adult Top 40 -listalla.
Kappaleen musiikkivideon ohjasi Liz Friedlander. Video alkaa kohtauksella, jossa Morissette esiintyy taustayhtyeensä kanssa. Sitten video esittää kohtauksia Morissetten aiemmista musiikkivideoista, TV-esiintymisistä ja kotivideoilta käänteisessä aikajärjestyksessä. Morissetten kasvot on saatu digitaalisella muokkauksella näyttämään siltä, että hän olisi laulanut niissä ”Eight Easy Steps” -kappaletta.
Nitara
Nitara on fiktiivinen hahmo Mortal Kombat -pelisarjassa. Hahmo esiintyi ensimmäisen kerran -pelissä. Nitara on esiintynyt myös ja -peleissä.
Nitara on siivekäs vampyyri ja Outworldilainen nainen. Nitara voimistuu verta juomalla aivan kuten Skarlet. Nitaran tavoitteena on erottaa hänen kotirealminsa Vaeternusin pois Outworldista mystisen kuulan avulla. Nitara kuitenkin tuhoaa kyseisen kuulan aiheuttaen kotirealminsa pysyvyyden osana Outworldia.
Folksam
Folksam on ruotsalaiseen Folksam Sak -konserniin kuuluva vakuutusyhtiö. Yhtiön pääkonttori on Tukholman Södermalmilla Folksamhusetin tornitalossa. Folksam aloitti toiminnan Suomessa vuonna 2009, jolloin se hankki enemmistöosuuden Aktia vahinkovakuutuksesta. Vuonna 2013 tytäryhtiön nimi muuttui Folksam Vahinkovakuutus Osakeyhtiöksi.
Khameleon
Khameleon on fiktiivinen hahmo Mortal Kombat -pelisarjassa. Hahmo esiintyi ensimmäisen kerran salaisena hahmona -pelissä. Khameleon on esiintynyt myös -pelissä.
Khameleon on Outworldilainen nainen, jonka kotirealm Zaterra yhdistyi Outworldin kanssa. Khameleon on naispuolinen versio Reptilesta ja viimeinen lajiaan hänen lajinsa kohdattua melkein sukupuuton Shao Kahnin toimesta. Khameleon yritti saada Reptilen puolelleen, mutta Reptile päätti palvella Shao Kahnia.
FS Le Hardi (1938)
Le Hardi oli Ranskan laivaston 1938 vesille laskettu Hardi-luokan hävittäjä.
Alus tilattiin Nantesista Atelier et Chantiers de la Loirelta. Sen köli laskettiin 20. toukokuuta 1936 ja alus laskettiin vesille 4. toukokuuta 1938. Alus oli koeajoissa heinäkuussa ja marraskuussa 1939, mutta sitä ei liitetty laivastoon ennen Ranskan antautumista kesäkuussa 1940. Sotatoimien päätyttyä Ranskassa alus siirrettiin Touloniin.
Marraskuussa 1942 Saksan miehitettyä Vichyn Ranskan "Le Hardin" miehistö upotti aluksensa laivaston mukana Toulonissa. Regia Marina nosti aluksen hylyn korjattavaksi ja se liitettiin Italian laivastoon nimellä "FR 37". Korjaustyöt olivat edelleen kesken Italian antautuessa liittoutuneille syyskuussa 1943. Saksa miehitti aluksen Savonassa ja sen miehistö upotti aluksensa Genovassa huhtikuussa 1945.
Merhawi Kudus
Merhawi Kudus Ghebremedhin (s. 23. tammikuuta 1994 Asmara) on eritrealainen maantiepyöräilijä. Hän aloitti ammattilaisuransa MTN-Qhubeka-joukkueessa 2014, ja edusti samaa tallia, nimeltään sittemmin Dimension Data, vuoteen 2018. Kaudesta 2019 alkaen hän ajaa Astana Teamissa.
Lähteet: Cyclingarchives. Pro Cycling Stats
Jugoslavian kuninkaallinen laivasto
Jugoslavian kuninkaallinen laivasto () oli Jugoslavian kuningaskunnan asevoimien merialueiden puolustuksesta vastannut puolustushaara. Se luotiin 1918 perustettaessa Serbien, Kroaattien ja Sloveenien kuningaskunta, joka muutettiin 1929 Jugoslavian kuningaskunnaksi. Laivasto lakkautettiin Saksan vallattua maan huhtikuussa 1941.
Itävalta-Unkarin hajotessa ensimmäisen maailmansodan lopulla muodostui 1. joulukuuta 1918 Balkanille uusi valtio Serbien, kroaattien ja sloveenien kuningaskunta. Perustettu valtio vaati itselleen merkittävää osaa Itävalta-Unkarin laivastosta.
Italia pyrki kuitenkin estämään uuden merimahdin muodostumista Adrianmerelle ja painosti ympärysvaltioita jakamaan Itävalta-Unkarin laivaston kaluston voittajien kesken. Jako toteutettiin Italian esityksen mukaan syyskuussa 1919 Saint Germaine en Layen sopimuksella ja siten ainoastaan joitakin aluksia siirtyi Jugoslavian kuningaskunnalle. Vasta muodostettu laivasto vastaanotti yhden vanhentuneen taistelulaivan, kaksitoista torpedovenettä, neljä miinanraivaajaa, neljä panssaroitua jokimonitoria sekä joukon apualuksia. Alukset luovutettiin maaliskuusta 1921 alkaen. Laivaston kalusto lisääntyi edelleen 1920-luvulla hankittaessa Saksan keisarikunnan laivaston käytöstä poistetusta kalustosta kuusi M-luokan miinanraivaajaa 20. heinäkuuta 1921 ja risteilijä "SMS Niobe" vuonna 1926.
Vuonna 1922 hyväksyttiin ensimmäinen laivasto-ohjelma, jonka mukaan laivastoon tulisi kuulua 24 hävittäjää ja yhtä monta sukellusvenettä. Näiden lisäksi laivastoon tulisi kuulua suuri määrä miinanraivaajia ja vesilentokoneita.
Akselivaltojen valmistautuessa hyökkäykseen vuonna 1941 laivastoon kuuluivat ainoastaan koulutuskäyttöön soveltuva Saksasta ostettu risteilijä, vasta hankittu laivueenjohtaja ja kolme hävittäjää, vesilentokoneiden emälaiva, neljä modernia sukellusvenettä sekä kymmenen modernia moottoritorpedovenettä. Vanhentuneita aluksia oli runsaasti kuten kuusi torpedovenettä, kuusi miinanraivaajaa, neljä miinalaivaa, neljä jokimonitoria sekä apualuksia.
Ramona Bachmann
Ramona Bachmann (25. joulukuuta 1990, Malters, Sveitsi) on sveitsiläinen jalkapalloilija. Hän pelaa malmölaisessa FC Rosengårdissa. Hänen pelipaikkansa on hyökkääjä.
Bachmann aloitti ammattilaisuransa 2006 luzernilaisessa FC Luzern Frauenissa, mutta siirtyi 2007 Umeå IK:hon, jossa pelasi vuoteen 2009 asti. Vuonna 2009 hänet valittiin Sveitsin parhaaksi naisjalkapalloilijaksi. Hänet valittiin ensimmäisenä WPS:n ulkomaalaisten varaustilauksessa Atlanta Beatiin, jossa pelasi yhden vuoden. Bachmann palasi takasin Umeå:hon yhdeksi vuodeksi. Kauden päätteeksi hänet valittiin Damallsvenskanin parhaaksi pelaajaksi. Vuonna 2012 hän siirtyi nykyiseen seuraansa Rosengårdiin.
Bachmann on edustanut Sveitsin maajoukkuetta muun muassa alle 19-vuotiaiden EM-kilpailuissa 2009, jossa hänet valittiin turnauksen parhaaksi pelaajaksi. Hän edusti Sveitsiä myös Naisten MM-kilpailuissa 2015.
Avalon (elokuva)
Avalon on yhdysvaltalainen draamaelokuva vuodelta 1992. Sen on käsikirjoittanut ja ohjannut Barry Levinson, ja se on aikajärjestyksessä kolmas hänen neliosaisesta ”Baltimore-sarjastaan”, jonka muut elokuvat ovat "Svengijengi vauhdissa jälleen" (1982), "Peltiheikit" (1987) ja "Liberty Heights – vapauden rajat" (1999).
"Avalon" kertoo juutalaisen siirtolaisperheen sopeutumisesta 1950-luvun yhteiskunnallisiin muutoksiin, kuten televisioon, autoihin, lähiöasumiseen ja uudenlaisiin kasvatusmenetelmiin. Elokuvan nimi tulee baltimorelaislähiön nimestä, joka taas on peräisin kuningas Arthurin legendan Avalonista.
"Avalon" tuotti Oscar-ehdokkuudet parhaasta alkuperäiskäsikirjoituksesta (Levinson), musiikista (Randy Newman), kuvauksesta (Allen Daviau) ja puvustuksesta (Gloria Gresham). Writers Guild of America palkitsi Levinsonin käsikirjoituksen vuoden parhaana. "Avalon" oli Golden Globe -ehdokkaana vuoden parhaaksi draamaelokuvaksi.
Fenyylielohopea-asetaatti
Fenyylielohopea-asetaatti (CHOHg) on elohopean organometalliyhdisteisiin kuuluva orgaaninen yhdiste. Yhdistettä voidaan käyttää sienimyrkkynä, säilöntäaineena maaleissa ja kosmetiikassa, muiden organoelohopeayhdisteiden valmistukseen ja katalyyttinä.
Huoneenlämpötilassa fenyylielohopea-asetaatti on valkoista kiteistä ainetta. Fenyylielohopea-asetaatti todennäköisesti esiintyy monomeerisina molekyyleinä kiinteässä olomuodossa, mutta elohopeaionin ja happiatomin välistä Van der Waalsin etäisyyttä lyhyempi sidospituus, viittaa siihen että molekyylien välillä on voimakkaita vuorovaikutuksia. Monet yhdisteen johdannaisista esiintyvätkin dimeereinä. Yhdiste liukenee niukasti veteen ja paremmin orgaanisiin liuottimiin kuten etanoliin, etikkahappoon, asetoniin ja bentseeniin.
Fenyylielohopea-asetaatti ei ole yhtä myrkyllistä kuin epäorgaaniset elohopeayhdisteet, mikä johtuu siitä, että siitä muodostuu ihmisen elimistössä hyvin niukkaliukoista fenyylielohopeakloridia. Sen LD-arvo rotalle on 22 mg/kg.Yhdisteelle altistumisesta voi kuitenkin aiheutua syövytysvammoja iholle, limakalvoille ja silmille. Fenyylielohopea-asetaatti on hyvin myrkyllistä vesieliöille ja kertyy ravintoketjussa.
Fenyylielohopea-asetaattia syntetisoidaan elohopea-asetaatin etikkahappoliuoksen ja bentseenin välisellä reaktiolla. Reaktiossa käytetään huomattavaa bentseeniylimäärää, jotta vain yksi bentseenin vedyistä korvautuisi elohopealla. Polymerkuroidut tuotteet ovat niukkaliukoisempia kuin fenyylielohopea-asetaatti ja erotetaan kiteyttämällä. Lopuksi tuote eristetään tislaamalla reagoimaton bentseeni ja etikkahappo pois.
Fenyylielohopea-asetaattia on käytetty fungisidina siementen käsittelyyn ja myös lehdille siroteltavana valmisteena. Lisäksi sitä voidaan käyttää säilöntäaineena maaleissa. EU:n alueella yhdisteen käyttö on sallittua säilöntäaineena silmämeikeissä ja meikinpoistoaineissa, mutta Suomessa ei ole markkinoilla yhdistettä sisältäviä tuotteita. Fenyylielohopea-asetaattia käytetään myös muiden organoelohopeayhdisteiden kuten fenyylielohopeakloridin, -nitraatin ja -boraatin valmistamiseen sekä katalyyttinä polyuretaanivaahtojen valmistuksessa.
Elfmania
Elfmania on suomalaisen Terramarquen kehittämä beat ’em up -videopeli, jonka Renegade julkaisi Amigalle vuonna 1994. Peli oli Terramarquen ensimmäinen, mutta jäi myös viimeiseksi, sillä Terramarque ja Bloodhouse päättivät fuusioitua vuonna 1995 muodostaen Housemarquen.
"Elfmania" ei myynyt odotusten mukaisesti, ja sille suunniteltu lisälevy jouduttiin perumaan. Peli sai kuitenkin myönteisiä arvioita maailmalla.
AMIN Worldwide
Advertising and Marketing International Network (AMIN) on itsenäisten mainostoimistojen kansainvälinen yhteistyöverkosto. Sen jäsenet toimivat Pohjois- ja Etelä-Amerikassa, Euroopassa, Afrikassa, Lähi-Idässä ja Tyynenmeren alueella.
Suomalaisista mainostoimistoista AMINiin kuuluu Zeeland Family.
AMIN perustettiin Yhdysvalloissa vuonna 1932 jakamaan pienten ja keskisuurten mainostoimistojen resursseja tutkimuksen ja median osalta. Nykyisin verkostossa ja kansainvälisessä yhteistyössä on mukana yli 50 toimistoa 30 maassa.Jäsenverkostoon kuuluu yhteensä 90 toimipaikkaa ja yli 3 000 ammattilaista.
Euroopassa AMIN on edustettuna 21 maassa.
Cassandra Cain
Cassandra Cain on sarjakuvahahmo, joka esiintyy DC Comicsin julkaisemissa Batman-sarjakuvissa. Cassandra on yksi Batgirlin nimellä esiintyneistä hahmoista. Hänen vanhempansa ovat Cain ja Lady Shiva, mutta myöhemmin Bruce Wayne adoptoi hänet tyttärekseen. Hahmo esiintyi ensimmäisen kerran Batman-lehden numerossa #567 (heinäkuu 1999). Cassandra on käyttänyt myös alter egoa Black Bat.
Supreme Snowboarding
Supreme Snowboarding (myös nimellä Boarder Zone) on suomalaisen Housemarquen kehittämä lumilautailupeli, jonka Infogrames julkaisi Windowsille vuonna 1999. Pelistä tuli ensimmäinen suomalainen yli miljoona kappaletta myynyt videopeli. Peliä myytiin myös Kellog’s-muropakettien kylkiäisenä, mikä nosti myyntimäärän yli 1,5 miljoonaan kappaleeseen.
Pelistä oli kehitteillä käännös Sega Dreamcastille, mutta julkaisu peruuntui.
Pelissä on 15 rataa, joista yhdeksän syöksylaskemista varten ja kuusi temppuilemiseen. Radat on jaettu kolmelle eri vaikeustasolle. Pelissä on kuusi hahmoa omine vahvuuksineen ja heikkouksineen.